Preiļi loss

Preiļi loss (läti keeles Preiļu pilsmuiža, poola keeles Prelach, saksa keeles Prely) on loss Lätis Preiļi piirkonnas Preiļi linnas. Varem asus mõis Vitebski kubermangus Dünaburgi maakonnas Preili vallas.

Ajalugu
Varasem ajalugu
pisi|85px|left|Borchi suguvõsa aadlivapp
Keskajal asus siin Saksa ordu linnus. Alates 1382. aastast kuulus valdus Vestfaalist pärit nimekale Borchi aadlisoole. Liivi sõja ajal linnus hävis ja seda ei taastatudki. Borchid olid omanikud 1864. aastani.

Omanikud 1866−1920
1866. aastal sai lossi valdajaks Inglise kaupmees John Henry Frederick. Temalt omandas selle 1873. aastal Poola aadlik Jan Mols. Linna ametlikuks valdajaks oli samal ajal vabahärra Johann von Ungern-Sternberg. 1891. aastal ostis mõisa diplomaat ja hilisem Venemaa suursaadik Norra kuningriigis Konstantin Nikolajevitš Gulkevitš (1865−1935). 1910. aastal sai viimaseks omanikuks Karl Hippius, kellelt see maareformiga võõrandati.О муниципалитете - Прейли – одно из древнейших населённых мест Латвии. Arhiveeritud. 

Pärast võõrandamist
Pärast võõrandamist asus mõisa peahoones ehk Preiļi lossis Preiļi põllumajanduskool, 1945. aastast Preiļi keskkool ja aastail 1963–1978 Preiļi laste spordikool.

Mõisaansambel
Peahoone
Vana loss hävis Liivi sõja ajal. Uus loss pärineb 1836. aastast ja on uusgooti stiilis. Hiljem on seda mitu korda muudetud, lisatud kirdetorn ja hiljem ka puidust kolmas korrus. 1978. aastal hävis hoone interjöör tulekahjus.

Park
Pargi suurus on 42 hektarit. Pargis on 13 hektarit tiike ja kanaleid. Pargi territooriumil asub Preiļi ajaloo- ja kunstimuuseum, mõisakompleksi juurde kuuluvad veel tallid, väravad, väravavahi maja. 

Pildid

Viited

Välislingid

Sissekanne Läti mõisate veebisaidil; fotod (läti keeles)

Kategooria:Läti mõisad
Kategooria:Preiļi piirkond